แนวโน้มดัชนีเช้าดีดขึ้นตามต่างประเทศ
นักวิเคราะห์ฯคาดตลาดหุ้นไทยเช้านี้มีโอกาสดีดตัวขึ้นเป็นเทคนิคเคิลรีบาวน์ เช้าดีดขึ้นตามต่างประเทศ  รับข่าวเยอรมนี-ฝรั่งเศสเชื่อมั่นกรีซ
15 ก.ย. 2554

นักวิเคราะห์ฯคาดตลาดหุ้นไทยเช้านี้มีโอกาสดีดตัวขึ้นเป็นเทคนิคเคิลรีบาวน์ เช้าดีดขึ้นตามต่างประเทศ  รับข่าวเยอรมนี-ฝรั่งเศสเชื่อมั่นกรีซ
นักวิเคราะห์ฯคาดตลาดหุ้นไทยเช้านี้มีโอกาสดีดตัวขึ้นเป็นเทคนิคเคิลรีบาวน์ และเคลื่อนไหวไปตามต่างประเทศที่ตอบรับข่าวผู้นำเยอรมนีและฝรั่งเศสแสดงความเชื่อมั่นว่ากรีซยังมีคุณสมบัติในการเป็นสมาชิกยูโรโซน อย่างไรก็ตาม ภาพรวมยังผันผวน จึงแนะนำแบ่งเงินบางส่วนมาเล่นเทรดดิ้งไปก่อน ถ้ารอได้ก็อยากให้ถือเงินสดไว้ก่อน พร้อมให้แนวรับ 1,010 จุด แนวต้าน 1,035 จุด
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสดีดตัวขึ้น โดยมองว่าเป็นการเทคนิคเคิลรีบาวน์และเคลื่อนไหวไปในทิศทางเดียวกับตลาดต่างประเทศที่ปรับตัวขึ้น ตอบรับข่าวที่ผู้นำเยอรมนีและฝรั่งเศสยังคงเชื่อมั่นว่ากรีซมีคุณสมบัติครบถ้วนในการเป็นสมาชิกยูโรโซนต่อไป 
อย่างไรก็ตามมองว่าภาพรวมตลาดฯยังมีความผันผวน เพราะปัญหายังไม่จบ ดังนั้นช่วงนี้จึงแนะนำให้แบ่งเงินส่วนหนึ่งมาเล่นเทรดดิ้งไปก่อน และถ้ารอได้ก็อยากให้ถือเงินสดเพื่อรอให้มีความชัดเจนแล้วค่อยเข้ามาเล่นใหม่   พร้อมให้แนวรับ 1,010 จุด แนวต้าน 1,035 จุด